PRÓRROGA POR SEIS MESES MÁIS DO PROGRAMA O TEU PRIMEIRO EMPREGO NAS ORGANIZACIÓNS NON GOBERNAMENTAIS (ONG) QUE FORON SELECCIONADAS COMO ENTIDADES COLABORADORAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/05/2020)

A Xunta de Goberno desta Deputación Provincial na súa sesión ordinaria do día 8 de maio de 2020, adoptou, entre outros, o seguinte acordo: Primeiro.— Que por acordo nº 14.28138 da Xunta de Goberno de data 9 de agosto de 2019, aprobouse a relación de organizacións non gobernamentais seleccionadas para participar como entidades colaboradoras no programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais, resultando seleccionadas un total de 17 entidades. Segundo.— Que por acordo nº 16.28203 da Xunta de Goberno de data 13 de setembro de 2019, aceptouse outra entidade máis como seleccionada para participar como entidade colaboradora no programa, sendo o resultado total de 18 entidades colaboradoras seleccionadas. Terceiro.— Que por acordo nº 13.28137 da Xunta de Goberno de data 9 de agosto de 2019, aprobáronse as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais. Cuarto.— Que das 18 entidades colaboradoras seleccionadas, houbo una renuncia dunha entidade aprobada por acordo nº 15.28316 da Xunta de Goberno de data 29 de outubro de 2019 e 8 entidades quedaron vacantes, aprobadas por acordos nº 16.28466 e nº 10.28581 das Xuntas de Goberno de datas 10 de decembro de 2019 e 24 de xaneiro de 2020 respectivamente. Quinto.— Que as 9 entidades ás que se lles asignou unha persoa seleccionada realizaron as contratacións entre o 4 de novembro de 2019 e o 26 de decembro de 2019, cumprindo todas elas coa data máxima de inicio da contratación segundo o establecido na base 14.1 das bases do programa. Sexto.— Que por acordo nº 18.28468 da Xunta de Goberno de data 10 de decembro de 2019, modificáronse as bases do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais, engadíndose na base 16.1 o punto 9 que establece que “a prórroga da subvención mencionada na base 1ª, no seu caso, deberá ser solicitada antes da xustificación, durante o quinto mes do período subvencionable. Sétimo.— Que entre o 6 e o 28 de abril de 2020 solicitaron, dentro do prazo establecido, a prórroga da subvención por seis meses máis as entidades relacionadas no Anexo I. Fundamentos xurídicos: 1º.—Acordo da Xunta de Goberno de 22 de febreiro de 2019 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: a) O teu primeiro emprego na Deputación Provincial de Pontevedra. b) O teu primeiro emprego nos concellos. c) O teu primeiro emprego nas empresas e corporacións sectoriais. d) O teu primeiro emprego en organizacións non gobernamentais da provincia de Pontevedra.2º.—Acordo da Xunta de Goberno con nº de rexistro 2019004775 de data 18 de marzo de 2019 polo que se aproban as bases do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais.3º.—Acordo da Xunta de Goberno con nº de rexistro 2019015160 de data 14 de agosto de 2019 polo que se aproban as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais.4º.—Acordo nº 18.28468 da Xunta de Goberno de data 10 de decembro de 2019 polo que se aproba a modificación das bases do programa de fomento da empregabilidade na provincia de Pontevedra “O Teu Primeiro Emprego” en Organizacións non Gobernamentais.5º.—Ordenanza Xeral de Subvencións da Deputación de Pontevedra publicada no BOPPO número 249 do venres, 30 de decembro de 2016.6º.—Demais normativa concordante de aplicación. Verificadas as solicitudes de prórroga da subvención das diferentes entidades e considerando os informes favorables de intervención de datas 28 de abril de 2020 con sinaturas da mesma data e 29 de abril de 2020 con sinaturas de data 30 de abril de 2020, en base aos antecedentes e fundamentos xurídicos sinalados nos apartados anteriores, a Xunta de Goberno acorda por unanimidade: 1. Aprobar as prórrogas das subvencións por seis meses máis ás entidades e polas cantidades indicadas no Anexo I.2. Autorizar o gasto da aplicación orzamentaria 20/240.2410.489.00.2019 polo importe total de 23.400,00€ e comprometer o gasto para cada unha das entidades que figuran como entidades colaboradoras seleccionadas e na contía que se relaciona no Anexo I.3. Notificar e/ou publicar o correspondente acordo ás partes interesadas, no seu caso, segundo corresponda. Dito anexo é como segue: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 8 de maio de 2020 O Secretario, Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.